বাণিজ্য মন্ত্রণালয়ে সংশ্লিষ্টদের সাথে বৈঠক করে এ দাম ঠিক করেন বাণিজ্যমন্ত্রী তোফায়েল আহমেদ । তিনি জানান, ঢাকায় প্রতি বর্গফুট গরুর চামড়ার দাম ৫০ থেকে ৫৫ টাকায় বিক্রি হবে । আর রাজধানীর বাইরে এ দাম হবে ৪০ থেকে ৪৫ টাকা । খাসির চামড়া প্রতি বর্গফুটের দাম হবে বিশ থেকে বাইশ টাকা । আর বকরীর চামড়ার দাম হবে ১৫ থেকে ১৭ টাকা । এম দাম লবন ছাড়া চামড়ার ক্ষেত্রেও প্রযোজ্য হবে বলে জানান তোফায়েল আহমেদ । চামড়া শিল্পের অবস্থা নাজুক উল্লেখ করে তিনি বলেন, এ শিল্পের প্রসারেই জন্যই এ দাম ঠিক করা হয়েছে । বাণিজ্যমন্ত্রী বলেন, চামড়া পাচার ঠেকাতে এবার সীমান্ত এলাকায় কঠোর নজরদারির ব্যবস্থা করা হয়েছে । এমনকি রাজধানীর চামড়াও যেন বাইরে যেতে না পারে সেজন্য সংশ্লিষ্টদের নির্দেশও দেন বাণিজ্যমন্ত্রী ।